Na temelju Odluke o raspisivanju Javnog poziva za dodjelu bespovratnih sredstava poljoprivrednim zadrugama s područja Grada Bakra u 2025. godini (KLASA: , URBROJ: ) i članka 53. Statuta Grada Bakra („Službene novine Grada Bakra“ br. br. 04/18., 12/18., 04/20., 03/21., 14/21., 13/23., 14/23., 15/23.-pročišćeni tekst), Upravni odjel za lokalnu samoupravu i društvene djelatnosti dana 24. siječnja 2025. godine raspisuje

**J A V N I P O Z I V**

za dodjelu bespovratnih sredstava poljoprivrednim zadrugama s područja Grada Bakra u 2025. godini

1. **Predmet javnog poziva**

Predmet Javnog poziva je prikupljanje zahtjeva za dodjelu bespovratnih sredstava poljoprivrednim zadrugama na području Grada Bakra s ciljem poticanja daljnjeg razvoja postojećih poljoprivrednih zadruga.

1. **Iznos subvencije**

Grad Bakar će subvencionirati sljedeće programe:

* Očuvanje i unaprjeđenje poljoprivredne djelatnosti i prirodne osnove (pokriće tekućih troškova zadruge, troškovi kupnje ili iznajmljivanja opreme i materijala i ostali materijali rashodi)
* Sufinanciranje radionice Takala (materijalni troškovi održavanja radionice, reprezentacija za sudionike te ostali namjenski troškovi).

Utvrđuje se da najviši iznos koji mogu ostvariti pojedine zadruge iznosi 21.000,00 €.

Navedeni iznos predstavlja najviši novčani prag za koji zadruga može kandidirati podnošenjem zahtjeva po ovom pozivu.

1. **Uvjeti kojima podnositelji prijava moraju udovoljavati**

Ukoliko zadruga želi kandidirati za novčanu potporu mora ispunjavati sljedeće uvjete:

* registracija u području poljoprivrede (predmet poslovanja: poljoprivreda) sa sjedištem u Gradu Bakru,
* dugogodišnje djelovanje zadruge (najmanje 20 godina),
* mora biti registrirana pri Trgovačkom sudu i upisana u sudski registar,
* ne smije imati evidentirani javni dug s osnove javnih davanja utvrđenog od strane nadležne Porezne uprave.

1. **Potrebna dokumentacija:**
2. Ispunjeni prijavni obrazac s programima (Obrazac GB-SPZ),
3. Financijski plan (Obrazac PROR)
4. Preslika osobne iskaznice osobe ovlaštene za zastupanje zadruge,
5. Dokaz o pravnom statusu (presliku Rješenja o upisu u registar zadruga podnositelja zahtjeva ili ispis iz Sudskog registra / E-izvadak),
6. Potvrda Porezne uprave o nepostojanju duga ne starija od 30 dana,
7. Program rada za 2025. godinu,
8. Izjavu odgovorne osobe da će sredstva biti utrošena sukladno prijavljenom programu uz obvezu dostavljanja izvješća o namjenskom utrošku sredstava,
9. Izjava o nepostojanju dvostrukog financiranja (Obrazac IZJ-FIN),
10. Izjava o točnosti i istinitosti podataka (Obrazac TOČ-IST),
11. Potvrdu da se protiv zadruge, odnosno osobe ovlaštene za zastupanje zadruge i voditelja programa ili projekta ne vodi kazneni postupak i nije pravomoćno osuđen za prekršaj ili kazneno djelo,
12. Zapisnik sa zadnje održane skupštine.

Zahtjevi s nekompletnom dokumentacijom neće se razmatrati.

1. **Način dostave prijave**

Zahtjev za ostvarivanje prava na subvenciju se podnosi na službenom obrascu za dodjelu bespovratnih sredstava (GB-SPZ) u zatvorenoj omotnici s imenom podnositelja na adresu:

**GRAD BAKAR**

**UPRAVNI ODJEL ZA LOKALNU SAMOUPRAVU I DRUŠTVENE DJELATNOSTI**

**PRIMORJE 39**

**51222 BAKAR**

uz naznaku: **„Dodjela bespovratnih sredstava poljoprivrednim zadrugama s područja Grada Bakra“**

1. **Vrijeme prijave i ostvarivanje prava na dodjelu bespovratnih sredstava**

Javni poziv otvoren je do 10. veljače 2025. godine.

Za dodjelu bespovratnih sredstava poljoprivrednim zadrugama osigurano je ukupno 21.000,00 eura u Proračunu Grada Bakra za 2025. godinu.

Odluku o dodjeli bespovratnih sredstava poljoprivrednim zadrugama s područja Grada Bakra donosi gradonačelnik na prijedlog Upravnog odjela za lokalnu samoupravu i društvene djelatnosti.

Po završetku planiranog programa prijavitelj je dužan dostaviti opisno i financijsko izvješće na propisanim obrascima objavljenim uz Javni poziv (Obrazac OPIS i obrazac FIN-IZVJ) te kopije računa/ugovora s izvodima o namjenskom utroškom sredstava ostvarenih u okviru ovog poziva, a najkasnije do 31. siječnja 2026. godine.

Odobrena novčana sredstva doznačuju se na žiro račun korisnika.

KLASA: 320-01/25-01/3

UR.BROJ: 2170-2-03/1-25-1

Bakar, 22. siječnja 2025. godine